סוף השנה כבר בחודש הקרוב,ואנו מתלבטים איך להעלות מכירות בחודש דצמבר על מנת לסגור שנה רווחית טובה יותר, על מנת להקטין מלאים , על מנת לנצל תקציבים של לקוחות עוד השנה ועוד ועוד. זה ברור למה בעלי עסקים רוצים להגדיל מכירות , להגדיל מספר לקוחות ולהגדיל רווחיות.
איך עושים את זה? למה עכשיו? מה זה שונה מכל חודש אחר בשנה?
כאשר בחרנו להיות עצמאים , השליחות בערה בעצמותינו. מי שהוא מאמן לחיים רצה לשנות את חיי האנשים, מי שהוא מאמן לספורט רצה להכניס את כולנו לכושר, מי שהוא גרפיקאי רוצה לצבוע את כל העולם וכך לגבי כל מקצוע שנזכיר. אבל יש בעיה קטנה אחת. צריך לקוחות על מנת שנוכל לתת את הכישרון שלנו לאנשים ולעולם.
משום מה רוב בעלי העסקים , שמאוד אוהבים את תחום העיסוק שלהם, ורוצים לעסוק בו ולהתפרנס ממנו , לא אוהבים שיווק ומכירות. זה תחום עיסוק שלא שייך להם וזו ההרגשה שלהם. אילו רק מישהו היה משווק ומוכר אותי , הייתי על גג העולם. מכירים את המשפט הזה?
אז אין אדם כזה שיכול לשווק אתכם כמו שאתם יכולים לשווק את עצמכם. גם מומחי שיווק ומכירות שאתם שוכרים מסתמכים על היכולות שלכם ובמיוחד בעסק קטן.
אין לי דרך אחרת להגיד את זה. כל מי שפותח עסק צריך להבין שהשיווק והמכירות הם הלב של העסק. כמו שהקדשנו זמן ללמוד תחום העיסוק שלנו , אנו צריכים להשקיע זמן גם ללמוד שיווק ומכירות. אל תיבהלו. זה לא קורס שיווק ומכירות ומי שיקרא עד הסוף, יקבל כמה טיפים ליישום מיידי כבר החודש כדי להגדיל מכירות.
באוניברסיטה לימדו אותנו שכדי להצליח מבחינה כלכלית צריך להכין תכנית שיווק , לבנות אסטרטגיה, צריך ליצור נאמנות למוצר שלנו, לבדל אותו משאר המתחרים, להציג אותו בכל הזדמנות שאנו יכולים וגם ברשתות חברתיות , לבצע מחקרי שוק, להבין מכירות, להבין בלוגיסטיקה, להבין בכספים, בגיוס כוח אדם ,יחסי ציבור הבנתם נכון ? אין צורך להמשיך. כל זה חשוב על מנת שהעסק יצליח , אבל בשביל זה צריך תקציב וזמן. ולנו אין כרגע את הזמן הזה.
מה זה דורש? דורש רק את הזמן שלנו, חשיבה ויצירתיות.
אז נחזור לשאלה במה שונה חודש דצמבר משאר החודשים בשנה? לא שונה מאף חודש בשנה !
אבל בגלל שחודש דצמבר הוא החודש של סוף שנה, נוצרה אוירה של קניות סוף שנה , מכירות מלאי והתחדשות. אז כולם נכנסים לאווירה של מכירות, הזדמנויות של סוף שנה, ותחושה שכדאי עכשיו לקנות.
מה יקרה אם אנו ניצור את ההזדמנויות האלו כל חודש מחדש?
יש לנו הרבה הזדמנויות לייצור אוירה של קניות .
תאריכים לועזיים-חג המולד,סוף שנה, תחילת שנה.
אירועים בינלאומיים-בחירת נשיא לארה”ב.
שימו לב כי אלה עדיין לא כל האירועים הקיימים בחודש דצמבר. יש עדיין אירועים שלא ציינתי. אפשר למצוא את האירועים האלה באינטרנט במספר אתרים.
עבור כל אחד מחודשי השנה, יש כמעט כל יום אירוע יהודי , ישראלי או בינלאומי. בואו נחשוב מה אנו יכולים להתאים לעסק שלנו ולעשות חגיגה סביב התאריך. הרי אנו מחפשים סיבה למסיבה ככל שנהיה יותר יצירתיים ככל שנעשה יותר באזז כך ישמעו עלינו ויזכרו אותנו.